
UNIREA DE LA 24 IANUARIE 1859 
Ziarul de Vrancea: Masonii si Unirea 


Majoritatea boierilor favorabili unirii Moldovei cu tara Romaneasca au facut parte din Masonerie u rolul acesteia 
a fost insa cu ostentatie negat, atit in perioada interbelica, cit si sub comunisti u In fostul judet Putna nu a existat 
o Loja inainte de 1859, astazi insa exista una cu o bogata activitate socio-culturala u Biserica Ortodoxa Romana 
si Vaticanul au condamnat oficial Masoneria, desi preoti si ierarhi catolici si ortodocsi au facut si fac parte, 
neoficial, din organizatie u Patriarhul Daniel nu este mason, dar recunoaste Masoneria 


Unirea Moldovei cu Tara Romaneasca, prin alegerea colonelului Al. Ioan Cuza ca Principe al tarii Romanesti la 
24 ianuarie, dupa ce fusese ales la 5 ianuarie ca Principe al Moldovei, nu ar fi fost posibila fara interventia 
Lojilor masonice din tara si mai ales din Europa. Mai mult decat atat, ajungerea in acest punct strategic a dublei 
alegeri a unui singur candidat pare sa fi fost opera masonilor unionisti din cele doua Principate. Pregatirea 
terenului pentru acest moment important din istoria romanilor a inceput cu mult inainte, prin actiunile Revolutiei 
de la 1848, prima mare manifestare masonica din istoria Tarilor Romane. „Nu Masoneria, ca organizatie, a facut 
Unirea, ci masonii din cele doua Principate, cu ajutorul masonilor din Europa. Nu inseamna ca toti cei care au 
fost unionisti erau masoni, dar nu putem scrie istoria Unirii de la 1859 fara sa nu amintim eforturile duse de 
Lojile masonice din Moldova ai Tara Romaneasca, incepand cu Loja infiintata de Ionica Tautu la Iasi in 1825, cu 
Fratia lui Nicolae Balceascu si culminand cu cele trei Loji fondate de masonul francez Auguste Carance, la Iasi, 
Bucuresti si Galati, pentru a sprijini infaptuirea Unirii. Sunt realitati pe care nimeni nu le poate contesta”, ne-a 
spus Olimpian Ungherea, Maestru Venerabil in cadrul Marii Loje Nationale a Romaniei (MLNR) si specialist in 
istoria Masoneriei. Din cauza unei literaturi apocrife, care a exagerat rolul Masoneriei, dar mai ales a 
prejudecatilor, de un veac si jumatate, istoriografia romaneasca refuza oficial sa consemneze contributia 
masonilor europeni si a Lojilor masonice din tarile Romane, la realizarea unirii Moldovei cu Tara Romaneasca: 
in perioada interbelica si in timpul dictaturilor carlisto-antonesciene, din cauza puternicului curent nationalist 
antisemit si antimasonic, iar in timpul comunismului din cauza aversiunii regimului fata de o organizatie ce nu 
putea fi controlata ideologic. Din aceste motive, Lojile masonice romane au fost desfiintate temporar de Carol al 
II-lea in 1937 si de regimul comunist in 1948. Dupa 1989, Masoneria romaneasca a reintrat in normalitate. Dupa 
mai multe dispute intermasonice, Loja din Romania cu cea mai mare respectabilitate si recunoastere 
internationala este MLNR, al carei Mare Maestru este jurnalistul Eugen-Ovidiu Chirovici. La aproape un secol si 
Jumatate de la Unirea cea Mica, „Ziarul de Vrancea” va ofera in premiera o lectie de istorie despre Masonerie, 
Masoni si Unirea de la 1859. 


Inceputul Masoneriei romane 


Prima Loja masonica romana a fost infiintata la 1825, de Ionica Tautu, la Iasi si se numea ,, Moldova". A urmat 
Loja fondată de de Ion Heliade Rădulescu si loan Campineanu, cu un nume destul de ambigu, „Societatea 
filarmonica”. Influentati de moda masonica occidentala, cu precadere franceza, fiii de boieri ajunsi in tara unde 
masonii au facut Revolutia franceza la 1789 au intrat in Lojile destinate strainilor. întorsi pe meleagurile valahe, 
acestia au pus bazele, dupa model francez, a primelor Loje pasoptiste, „Lumina” la Bucuresti si „Fraternitatea” 
la Iasi, dar si a unor societati cu nume inspirate din idealurile umaniste ale Masoneriei. Membrii acestor Loje nu 
sunt altii decat intelectualii emancipati care vor moderniza Romania, prin Revolutia de la 1848 si Unirea din 
1859: Nicolae Balcescu, Vasile Alecsandri, Mihail Kogalniceanu, Costache Negri, Alecu Russo, Costache 
Negruzzi, Ion Ghica, Nicolae si Dinicu Golescu, dar si Ion C. Brătianu ai generatia „Junimei”. Prezent la Muzeul 
National de Istorie al Transilvaniei din Cluj-Napoca pentru inaugurarea unei expozitii despre persecutia 
masonilor in timpul comunistilor, Virgil NiÄ fulescu, secretar de stat in Ministerul Culturii si membru in 
conducerea MLNR, a vorbit despre rolul Masoneriei in istoria Romaniei moderne. „Aceasta s-a intimplat nu atit 
datorita faptului ca politicieni de frunte erau masoni, ci pentru ca ei au obtinut sprijinul unor mari puteri 
europene, sprijin conditionat de aceasta apartenenta”, a declarat pentru „Evenimentul Zilei”, Virgil Nitulescu, 
Prim Mare Supraveghetor in MLNR. 


Masonii si Romania moderna 


Masonii au fost motorul european al Revolutiei de la 1848 si tot masonii au fost cei care au tras sforile Unirii de 
la 1859. Infiintarea cu sprijinul masonului francez Auguste Carance a celor trei Loji Masonice la Bucuresti, Iasi 
si Galati, cu nume de mult timp celebru, „Steaua Dunarii”, a facut ca pe 5 si 24 ianuarie 1859 sa fie ales ca 
Principe la Iasi si Bucuresti colonelul Al. Ioan Cuza, mason din Loja Masonica din Galati. Si tot masonii au fost 
aceia care au dus detronarea lui Al. loan Cuza, in februarie 1866, dupa ce acesta intrase in conflict deschis cu 
Masoneria si devenise un Principe absolutist. O parte din membrii „Junimei”, cea mai importanta societate 
culturala moderna din Principate si Regatul Romaniei, erau masoni. In fostul judet Putna nu a existat o Loja, dar 
au existat membri activi care au luptat pentru realizarea Unirii. Trebuie amintita aici activitatea poetului Grigore 
Alexandrescu, care lucra la Vama in Focsani si crease un cadru unionist intr-o localitate situată pe malurile 
Milcovului, localitate care va deveni, prin unificare, Orasul Unirii prin excelenta — Focsanii. Dupa 1989, 


Masoneria romana a fost reactivata cu ajutorul Marelui Maestru Marcel Shapira, care a tinut aprinsa flacara 
luminii masonice in exil si a asigurat reunificarea Masoneriei romanesti. Astazi, pe teritoriul Romaniei sint sase 
mari grupari masonice. Cea mai importantă este MLNR, care are 6.234 membri activi, reuniti in 203 de Loji 
regulare si active, in care lucreaza 4.657 de Maestri, 690 de Calfe si 887 Ucenici. 


Focsanii, masonii si Unirea 


Masoneria a iesit din adormire si la Focsani dupa 1989. Cum s-a intamplat in toata tara, printre cei care se afla in 
fruntea Masoneriei vrancene se numara si foste cadre ale vechiului regim. Deloc intamplator, in ultimii ani, 
manifestarile de la 24 ianuarie au fost coorganizate la Focsani, de Marea Loja Nationala a Romaniei (MLNR). 
Simpozioanele pe tema Unirii, fie initiate de Directia pentru Cultura si Culte, fie de Consiliul Judetean au avut 
ca invitati simpatizanti si membri importanti din conducerea MLNR. Astfel, in 2006, simpozionul organizat la 
Sala de Sedină fe din CJ Vrancea a fost dedicat Masoneriei si Unirii de la 1859. A existat chiar un stand cu 
lucrari de vanzare despre Masonerie, au fost acordate distinctii masonilor focsaneni, in speta scriitorului 
Gheorghe Neagu, iar Olimpian Ungherea a fost maestru de ceremonii. „Avand in vedere personalitatile invitate 
la Focsani, respectiv academicianul Alecu Bogdan si scriitorul Olimpian Ungherea, am considerat ca acestea pot 
onora si sustine o dezbatere pertinenta despre Unirea Principatelor Romane”, ne-a spus Paraschiv Usturoi, 
organizatorul evenimentului din 2006. In 2007 scenariul s-a repetat, despre Unire vorbind tot masonii sau 
simpatizanti ai acestora: academicianul Alecu Bogdan, criticul de arta George Radu Serafim, senatorul Ion 
Basgan, istoricul loan Vulpe, Olimpian Ungherea *s Radu Comanescu. Anul acesta masonii vranceni au 
organizat aniversarea Micii Unirii cu o saptamana inaintea festivitatilor oficiale. Cap de afis a fost George Radu 
Serafim. Meritul este al scriitorului Gheorghe Neagu, unul din capii Masoneriei din Vrancea, care a reusit sa faca 
un fel de pax masonica si sa reintroduca abil Masoneria in cetate. „Pe langa faptul ca avem obligatia sa fim 
recunoscatori inaintasilor, care au tinut sus stindardul romanismului, ar trebui sa ne straduim sa avem o mai 
pronuntata prezenta impotriva deznationalizarii neamului romanesc, practicata tot mai mult de oameni 
inconstienti, care inca nu-si dau seama de meritele Masoneriei”, ne-a spus Gheorghe Neagu. Cel putin la 
capitolul Masonerie, Vrancea nu mai este rusinea Romaniei, in rest”! (Valentin MUSCĂ”) 


ALEXANDRU IOAN CUZA 


AXA: STATUIA LUI AL. I. CUZA DIN FATA PATRIARHIEI BOR 


(articolul a fost scris de fratele Florin Stuparu, mutat la Domnul. Din pacate, nici revista AXA nu mai €...) 


Cuza - C. V. 


„Cuza, Alexandru Ioan (1820-1873), domnitor. Prefect de Covurlui, Galaţi (1857) si ministru de Război (1858). 
Primul domnitor al Principatelor Unite (1859-1966), ales de Adunärile Elective ale Țării Româneşti şi Moldovei 
ca urmare a sfatului delegaţiei europene, alcătuită numai din masoni şi aflată în Principate pentru a supraveghea 
alegerile. Pentru a evita luptele intestine, conspiratorii, de comun acord, au decis să ofere coroana română unui 
print străin, şi el mason: Carol I de Hohenzollern. Prezent la inmormintarea lui Cuza, fratele Mihail 
Kogălniceanu a afirmat că acesta «tinea cheia Orientului şi nimic nu se făcea la Orient nu numai fără ştirea, dar 
fără voia lui. Urmaşii lui Cuza au fost foarte atenţi cu omagierea personalităţii sale. Astfel, în 1875, au fost 
aprinse luminile Lojii «Alexandru Ioan I» din Bucureşti, iar după şapte ani, ale lojii «Cuza Vodă» din Dorohoi. 
În 1992, Supremul Consiliu al Ordinului Masonic Român (aflat în exil, la Paris) a instituit Medalia de Onoare şi 
Merit «Alexandru Ioan Princeps» (EMD)." Cuza a fost unul dintre înainte-mergătorii Români al Antihristului. 
De aceea şi Frăția Universala l-a trecut în rîndul „binefăcătorilor omenirii”, prăznuindu-l cu pompă, aşa cum a 
fost în 1970, cînd UNESCO a organizat aniversarea a 150 de ani de la naşterea sa, pentru a-i readuce amintirea 
„în memoria opiniei publice internaţionale”. 

Cuza — unificatorul, unirea de la 1859 


Unirea Principatelor dunărene a fost hotarita în urma războiului Crimeii (1853-1856), ca o mişcare strategică 
urmărind oprirea ofensivei ruseşti ce confirma promisiunile ţarului (din 1848) de a păzi Ortodoxia în războiul 
nemilos ce avea să înceapă împotriva ei chiar în chip văzut şi pipăit. lar una dintre pricinile războiului — etapă a 
nesfirsitei, pînă în 1918, lupte dintre împărăţia pravoslavnicä a Rusiei şi cea antihristică a Europei — a fost 
tocmai dorinţa de stapinire a Ţărilor Româneşti, ocupate în 1853 de Rusi, care cerea dreptul de a-i apăra pe toti 
Creştinii din Balcani. „Românii [adică veneticii revoluționari masoni] îşi puneau nădejdea în Napoleon al III-lea, 
în război cu Rusia. După război, în conferinţa de la Viena, se trată întîi asupra organizaţiei viitoare a 
Principatelor dunărene, a ţărilor de compensație. Anglia fu pentru unirea ambelor Tari Româneşti. Napoleon voia 
să înlocuiască vechile state prin noi creaţii politice pe baze naţionale. Pentru Napoleon, era o datorie să înfiinţeze 
la Dunăre bariere veşnice fata de preponderența rusească” (IOR1). 


Iar ultraliberalii nostri nu oboseau să lucreze cu credinţă la întemeierea României ca pasalic al „Franţei 
mesianice” (cum o numea C. A. Rosetti): „Cestiunea noastră se propagă în toate părţile. Napoleon crezu că vom 


putea să-i dăm ceea ce-i cîntarăm prin toate instrumentele în curs de 3-4 ani, adică o Francie de 10 milioane la 
Dunăre, care la un räzbel cu Austria si la o-mpártire a Turciei să-i poată da o oaste de 200 000 de soldati, 
comandată de generalii lui” (ROS). În 1859, Napoleon al III-a întemeiază colonia „România” şi pune în capul 
trebilor un presedinte-guvernator după chipul şi asemănarea sa, pe carbonarul „colonel” Alexandru Ioan Cuza, 
chipesul veteran de la ’48 — crescut la şcoala cärvunäreascä a lui Mazzini, marele tartor francmason continental — 
probat în alte ascultări mai mici, printre altele pîrcălab şi director în Ministerul de Interne. Într-adevăr, Cuza 
împlineşte multe din nălucirile revoluției de la '48, pe unele chiar cu asupra de măsură, înfigînd în inima 
Ortodoxiei şi totodată în coasta pravoslavnicei impärätii Rusesti acea republică europeană de care avea nevoie 
masoneria. lată cum povesteşte lucrurile Istoria noastră de a 8-a primară: 


„Cuza. A domnit şapte ani, răstimp în care tara a fost înzestrată cu o legislație modernă, europeană” (IST8). La 
citirea cuvintelor-fetiş — „modern”, „european” — copilul pricepe numaidecit că legile acelea sînt fără îndoială 
desävirsite; de aici, în inima sa se zugrăveşte icoana unui legiuitor de poveste, A-L-E-X-A-N-D-R-U I-O-A-N C- 
U-Z-A, un fel de Moisi cu sabie de paradă, chipiu şi bärbitä de tap. Dar — lăsînd la o parte înfăţişarea dictatorial- 
militărească a tragicului comediant — pläsmuitä după tiparul tuturor „marilor reformatori” francmasoni, de la 
Napoleon Bonaparte, Simon Bolivar, Ludovic Napoleon sau samuraii burghezi ai revoluţiei „Meiji” din Japonia 
— să adástám asupra cîtorva din „legile” acestui mafioso capo di tutii capi proslävit în istoriile noastre: 


Între 1859-1862, „Cuza a fost preocupat de desävirsirea unirii” (IST8). Aşa e! Pînă în 1862, „Domnitorul” 
„Principatelor Unite” se osteneste să pläsmuiascä instituţiile „Statului-caracatita”, adunînd puterea în Muntenia, 
în cetatea de scăpare a tuturor liftelor balcanice, ţigăneşti şi pannoniene; intelegeti că vorbesc de Bucureştiul 
imputit de duhul lumesc european. Astfel se iveşte, după planurile urzite la Paris, „statul national România”, de 
care mult sîntem mîndri noi, măcar că doar cu mindria demagogicä ne mai încălzim, „Romania” fiind un stat cît 
se poate de internationalist şi antirománesc.axa-cuza2 

„A doua [,,etapa” legislativă] începe prin secularizarea averilor mänästiresti (IST8).” Nu cu asta a început, căci 
nici nu putea. Nu, pentru a izbuti să împlinească poruncile stăpînilor europeni, săturîndu-şi totodată nebuneasca 
trufie si slava desarta, in 1863 Cuza face întîi şi întîi o mişcare dibace: impinge la conducere un guvern din 
credincioşi de ai săi, în cap cu Mihail Kogălniceanu, haită învechită în rele, şi dizolvă Adunarea Legiuitoare 
(parlamentul „democratic”), apucind astfel întreaga putere. Prin „lovitura sa de stat”, micul nostru bonaparte 
bahluiano-dimbovitean — cu pieptul plin de „stele învăpăiate” (medalii francmasonnice), cistigate în războiul cu 
neamul românesc — urma pilda şefului său, zisul „Împărat”(!) Napoleon al III-a (fost preşedinte al Republicii 
Franceze de la 1848, pe numele lui de om Ludovic Bonaparte, nepotul „marelui” Napoleon) care şi el se auto- 
întronase la vremea lui împărat cu puteri depline. 


Abia după aceea, slobozindu-se de toate friiele parlamentare, fostul anarhist ajuns acum monarh purcede hotărît 
la dărîmarea creştinismului moldo-valah, cea mai puternică cetate a Ortodoxiei în acea vreme. Căci Principatele 
se osebeau de celelalte tari drept-credincioase prin puterea pe care le-o dădea monahismul, aşa cum Rusia țarilor 
se sprijinea pe tăria armatei. Urmarea era că pămîntul (peste un sfert din suprafaţa întregii tari!) şi averile băneşti 
erau în stăpînirea Bisericii şi a familiilor boiereşti, cîte se mai aflau. Unitatea aceasta a trebuit sfärimatä, prin jaf 
armat şi reforme agrare şi financiare care să consfinteascä fărădelegea. Şi — pentru început, cum veni la cîrma 
„Principatelor”, in 1859, în marea grabă ce avea — cärvunarul nostru domnitor îşi puse voinicii de îl călcară chiar 
pe fostul său tovarăş din partida unionistă, Episcopul Filotei al Buzăului, după cum povestesc cronicarii: 


„Filotei era extrem de avar, dar Cuza-Vodă — ştiindu-l bogat şi avînd nevoie de bani spre a face manevre, un fel 
de demonstrație Austriei — pe cînd era Filotei bolnav, a pus de i-a luat lada cu bani sub ochii săi, şi s-au realizat 
manevrele. Se mai povesteşte că Vodă-Cuza ar fi pus în vedere zarafului din Bucureşti căruia Filotei îi dăduse 
vreo 400 de mii de lei pentru a fi daţi cu dobindä, ca să dea statului aceşti bani, care au fost ridicaţi prin poruncă 
domnească” (ION). Odată cu pierderea aurului, nefericitul Filotei îşi pierde şi minţile şi apoi damblageşte, 
nemaiavind de trăit decît un an, prin case de sănătate. Dar episcopul avea bani în multe locuri şi alte averi in 
lucruri şi turme de oi, căci fusese harnic în sporirea talantului cel materialnic. De aceea, urmaşului său, Dionisie 
Romano (omul guvernului), „i s-a pus îndatorirea ca împreună cu autoritatea civilă să adune toti banii lui Filotei 
x» 


şi să-i dea guvernului, care se găsea in mare lipsă” (ION). lar mai tîrziu, printr-un proces haiducesc, guvernul 
avea să pună mîna pînă şi pe averea lăsată moştenire de Filoteu prin testament osebitelor aşezăminte. 


Asta se întîmpla în Muntenia. În Moldova, în acelaşi an 1859, „Vodă Cuza, pe motiv de proastă chivernisire, a 
dispus luarea averilor cîtorva din mănăstirile chinoviale moldovene: Agapia, Adam, Neamţ, Secu, Văratec şi 
Vorona. Li s-au luat unele din bunuri, precum şi actele şi lucrurile privitoare la administrarea bisericească a 
averilor. Li s-au desfiinţat atelierele, li s-au vîndut vitele, stupii şi altele asemenea. Li s-a instituit pe lîngă 
egumen cîte un comitet administrativ. Li s-au făcut şi li s-au trecut în buget state în marginile strictului necesar şi 
li s-au pus proprietăţile sub administrarea Ministerului Cultelor. Aceasta reprezenta, desigur, un preludiu al 
secularizării de mai tîrziu” (SER). 


„Mai mult, la 10 august, 1860, prin ordonanţă domnească s-a desfiinţat mănăstirile Doljeşti şi Zagavia, precum 
şi alte 31 de schituri moldovene. Vietuitorii lor, în parte socotiți că sînt calugariti «în contra canoanelor», au fost 
duşi în alte chinovii, iar bisericile şi acareturile din jur prefäcute în biserici de mir şi, respectiv, în «ospicii pentru 
cersetori invalizi, în scoale săteşti sau alte asemenea aşezăminte de folos obstesc». Două luni mai tîrziu, Vodă 
Cuza promulga legea relativă la taxa de transmitere asupra proprietăţilor aşezămintelor publice, prin care se 
prevedea, printre altele, perceperea pe seama guvernului a unei taxe de 10% pe an asupra venitului net al 
proprietăţilor nemişcătoare ale mitropoliilor, episcopiilor, mănăstirilor şi bisericilor de sub diferite tutele, al 
seminariilor, precum şi al oricărui alt aşezămînt de binefacere. 


Tinzîndu-se la desävirsita sechestrare a averilor bisericeşti, administrate de Ministerul Cultelor, al căror venit se 
aduna la Casa Centrală, în acelaşi an 1860, printr-un Jurnal al Consiliului de Miniştri din 19 octombrie, votat de 
Adunare şi întărit de domnitor, Casa Centrală s-a întrunit cu Casa Ministerului de Finanţe, venitul mănăstiresc 
intrînd astfel direct în vistieria ţării” (ŞER). 


Într-un sfîrşit, după aceste tilhärii mari şi mici, care zdruncinaserä bine Biserica, Vodă Cuza-Biciul lui 
Dumnezeu se apucă să bată războiul hotaritor de ştergere a monahismului de pe fata pămîntului românesc si de 
ateizare a bine-credinciosului norod. Ca să adoarmă orice bănuială, vicleanul apostat îşi vopseşte planul în cele 
trei culori pe care toti le cunoşteau de-acum pe lume, şi-i prosteşte pe Moldo-Valahi că aşa nu mai merge şi 
trebuie pornită cruciada împotriva mănăstirilor închinate Sfîntului Munte Athos, liberind astfel Biserica si 
norodul românesc de sub apăsarea Grecilor, care — vorb-aia! — „ne sugeau sîngele”. (Chiar aşa făceau, dar asta e 
altă poveste!) Toată lumea - şi ierahie, şi preotime, şi norod — a fost fireşte orbită de năluca unei asemenea 
biruinte lumesti, şi nu numai că a incuviintat desfiinţarea si prádarea de către Stat a mănăstirilor zise „inchinate”, 
dar încă s-a bucurat şi a petrecut cu prostească veselie. 


Nimeni dintre credincioşi nu a cugetat că, pe pămîntul acelor mănăstiri, Românii — tiranisiti cu adevărat de 
trufasii Grecotei — se osteneau de fapt pentru Dumnezeu şi pentru Ortodoxia care trebuia păstrată cu orice pret. 
Nu, mindria şi dorinţa de „libertate” a luat tuturor minţile şi nu s-au trezit din nebunie — care s-au mai trezit! — 
decît atunci cind Cuza le-a dat chiar mai multa „libertate” decît puteau duce. Căci legea „secularizării” 
mănăstirilor „închinate” — „atît de entuziast votată, decretată şi promulgată în decembrie 1863 — prevedea în 
primul său articol fără nici un echivoc că: «Toate (s. m.) averile monastireşti din România sînt şi rămîn averi ale 
Statului.» Se extindea astfel efectul ei şi asupra proprietăților mănăstirilor neînchinate şi chiar şi ale centrelor 
eparhiale, deşi dintru început se vorbise numai de cele ale mănăstirilor zise «închinate»” (SER). 


Dar lucrurile nu se opresc aici: odată isprăvită cu bine şi această trebuşoară, procuratorul provinciei Romania 
Unită S. A. — strîns hätuit şi îmboldit cu pintenii de stăpînii Europeni — se apucă să schimbe înseşi rinduielile 
Bisericii „nationale”. Astfel, la „începutul anului 1864, guvernul a vrut să introducă în ţară calendarul gregorian” 
(SER). Fireşte că „mica schimbare” era pusă la cale de papistasii de la Roma, precum zice şi cronica: 


„În ţară s-a produs oarecare nelinişte în legătură cu schimbarea calendarului. Se vorbea chiar că putin înainte de 
a se ivi ideea introducerii noului calendar, capitala României fusese vizitată de Bore, şeful iezuiţilor Orientali de 
la Constantinopol, care ar fi conferit mai multe zile cu oamenii noştri de stat, şi că prin urmare guvernul ar fi 
decis a introduce în România papismul” (ŞER). 


Pînă la urmă, nu s-a mai făcut nimic, dar nu din vina lui „Voda”, ci a impotrivirii Consiliului Bisericesc, a 
poporului şi a Patriarhului Ecumenic. Pentru ca asemenea greşeli să nu se mai întîmple, napoleonul nostru de 
buzunar se autointronizeazä „papä” al arhiereilor ortodocşi, căci, „potrivit Decretului organic din 1864 şi Legii 
pentru numiri din 1865, Prinţul domnitor al României avea dreptul de a convoca Sinodul; Ministrul Cultelor 


participa la lucrările Sinodului, cu drept consultativ; şeful Statului avea dreptul de a numi pe mitropoliţii şi 
episcopii ţării” (ŞER). 


Cuza terminase mănăstirile, dar nu şi monahismul, care e la drept vorbind liber de toate legile şi aşezămintele 
lumesti. Pentru a zdrobi viaţa duhovnicească, el näscoceste însă alte legi care lovesc de-a dreptul în Taina 
călugăriei: 


„Spre sfîrşitul anului 1864, Vodă Cuza a promulgat Decretul organic pentru regularea schimei monahiceşti. 
Acolo se preciza că, pentru a fi călugărit, un bărbat trebuia să dea dovadă de «pietate şi vocatiune monahală, prin 
ispitirea religioasă canonică», să fie în vîrstă de minimum 60 de ani, sau «deşi mai june, invalid, om incurabil», 
şi să «renunţe la pensiunea ce ar avea de la Stat». Deosebit de acestea, pentru femei se mai cerea «să nu fie 
măritată» si să fie în vîrstă de «minimum 50 de ani»” (SER). 


Cuza a „secularizat” nu numai mănăstirile şi averile lor, Biserica şi aşezămintele ei, ci întreaga viaţă a 
Românilor. Aşa, într-o nenorocită zi de 1 aprilie a anului 1864, „Cuza a promulgat Legea comunală, iar la 4 
decembrie Codicele civil. Prin art. 92 al Legii comunale, s-a luat Bisericii sarcina de a întocmi actele de stare 
civilă — naştere, căsătorie, deces — pe care o avusese pînă la acea dată, şi s-a trecut în seama primarilor comunali, 
care astfel au devenit şi «ofiţeri ai stării civile»” (SER). Cu alte cuvinte, comisarii Antihristului au ridicat 
preotului vrednicia de păstor al enoriaşilor săi, aceasta trecînd asupra lu’ dom’ primar guvernamental şi a cetei 
sale de tilhari intáritati prin telegraf de la „centru”. A fost o nenorocire mai mare decît oricare alta de pînă atunci, 
căci din acea clipă Ortodoxia a încetat să mai aibă vreo putere în rînduirea vieţii obşteşti şi norodul a început să 
nu mai trăiască de loc creştineşte. 


Şi, pentru ca lucrarea să fie temeinică, politaiul de la Ruginoasa a mai puşcat nişte porunci europene, care ne-au 
povirnit de-a binelea în rîpa vietuirii nu doar päginesti, ci şi umanist-antihristice. Astfel, a legiuit incestul, curvia 
şi prea-curvia „cu acte în regulă”: „Între prevederile noului Cod civil figurau şi unele în care erau «atinse şi 
cestiuni din rezortul bisericesc». În art. 144, de pildă, netinindu-se seama de deciziile unora din canoane, care 
îngăduie căsătoria numai după a şaptea spitä de înrudire, s-a legiferat că «în linie colaterală căsătoria este oprită 
numai pînă la a patra spita inclusiv»; iar în art. 151, în care se vorbeşte de «celebrarea» căsătoriei civile, s-a omis 
cu totul de a se mai prevedea pentru cei ce au convenit şă-şi ducă restul vieţii împreună şi a obligaţia de a 
«celebra» şi Taina cununiei în cadrul Bisericii. De asemenea, în art. 216 s-a decretat cá «despártirile cäsnicesti — 
divorturile — nu se vor putea face decît numai la tribunalul civil al districtului în care soţii îşi au domiciliul», deşi 
pînă în acest an ele se judecaseră numai la tribunalele bisericeşti. Aceasta, pe de o parte a dus la desfiinţarea 
acestora din urmă, iar pe de alta, la trecerea tuturor dosarelor cäsnicesti al tribunalele civile judeţene. În sfârşit, el 
a dus şi la pronunţarea despărțirii numai înaintea tribunalelor civile, «fără ca Biserica să mai fie incunostiintatá 
de aceasta»" (SER). 


Descreieratul legiuitor nu i-a lăsat in pace nici pe morţii nostri. Mai întîi, i-a izgonit afară din sate şi din oraşe: 
„Prin Legea pentru înmormântări, din martie 1864, s-a pus îndatorire tuturor „culturilor” de a-şi întocmi 
cimitiruri pentru înmormîntare la cel puţin 200 de metri de aşezări” (ŞER). Ce rost avea atîta nebunie? Păi avea! 
Întâi că erau prea multe cruci la vedere, şi asta tulbura rău duhurile vremurilor noi. Al doilea, unde sînt cruci, sînt 
neîncetat parastase, Românii vii avînd grijă de sufletul celor duşi mai mult decît de al lor propriu. În fine, cu 
atîtea slujbe de inmormintare şi de pomenire, norodul era — vrind-nevrind — mai tot timpul cu inima la cele 
veşnice, fiind greu de ispitit de năluca raiului progresist. Dar nici asta nu e tot! Cimitirele celor ce aşteaptă 
învierea nu trebuiau doar îndepărtate din privelişte, dar şi spurcate de duhurile necurate care îi însoțesc în moarte 
pe necredincioşi: „Mai departe, legea îngăduia ca în cimitirele creştine să se poată inmorminta şi acei morti de 
alte religiuni pentru care nu vor fi cimitiruri speciale” (SER). 


Trägind încheierea, bágám de seamă că toate aceste „legi” n-au însemnat altceva decît consfintirea spurcatelor 
„taine” ale cultului umanist ateu — „botezul” laic, căsătoria „civila”, ingropaciunea clineascä, adáugind şi „taina” 
divorţului — în care cetàteanul-preot/cetàteana-preoteasa! al/a religiei Ratiunii, încins/ă cu eşarfa revoluționară 
tricoloră, sävirseste legări şi dezlegări duhovnicesc-dräcesti în numele Statului, adică al omului-dumnezeu! 
Cuza — „iluminat” şi „luminător” 


Cuza a fost primul mare „iluminat” şi „luminător” de la noi căruia i s-a dat în sarcină scoaterea bietului norod 
Moldo-Valah din „beznele” Ortodoxiei şi alinierea lui în marşul universal către strălucirile „progresului”, Pentru 
asta, el a pus neasemuită rîvnă în ctitorirea învăţămîntului ateu românesc. Cum zice o Istorie de a 4-a, 
„Domnitorul Al. I. Cuza a despărțit învățămîntul de biserică” (IST4). Ceea ce vrea să spună că onorabilul nostru 
fost colonel şi ministru de interne a ridicat Bisericii dreptul de a-i educa pe copii Români botezați, darimind 
învățămîntul crestinesc şi infiintindu-l pe acela zis „laic” (—ateu), adică scoala antihristicä, organ al Statului 
antihristic! Atunci, s-a petrecut ceva cumplit: întreaga aşezare firească a obştii româneşti s-a prăbuşit în clipa 
cînd preotul a fost despuiat de vrednicia dăscălească, ce a fost dată umaniştilor mercenari ai minciunii, şi cînd 
însăşi preoţia a fost trecută între indeletnicirile functionäresti ale Ministerului Instrucțiunii şi Cultelor. 


Pentru a-şi sävirsi misia, Cuza nu a stat deloc pe gînduri, şi încă „în 1859, la 15 decembrie, a desfiinţat şcolile 
catehetice din Moldova, pe care le-a schimbat în şcoli primare. Ceva mai tîrziu, seminariile au fost luate sub 
conducerea directă a Ministerului Instrucțiunii, care n-a întîrziat a le aduce reforme şi a le reorganiza” (SER). 
Aceasta vrea să zică ateizarea lor, preschimbarea lor în laboratoare ale necredintei. Aşa că mai bine ar fi să 
spunem că „printul” a fost înscăunat ca tiran al României întregi pentru a-i despărți pe Români de Biserică şi 
Biserica de Ortodoxie, trecîndu-i şi pe unii, şi pe cealaltă sub ascultarea Statului revoluţionar francmasonic. 


Apoi, cum citim în alt manual de istorie, „prima lege şcolară a statului român a fost legea lui Cuza din 1864, care 
organiza desfăşurarea învăţămîntului de toate gradele. Invätämintul primar era decretat obligatoriu si gratuit, 
avînd în vedere nivelului extrem de scăzut al instrucției populaţiei rurale” (IST8). Aici, atingem un capitol de cea 
mai mare însemnătate în istoria revoluţiei româneşti, care a urmărit pe de o parte ispitirea norodului către 
páginism şi apostazie, iar pe de alta, umanizarea ortodoxiei noastre, adică schimbarea ei în filosofie a 
Antihristului. În alte cuvinte; masonizarea Românilor a mers împreună cu masonizarea Bisericii: saducheii şi 
fariseii şi-au dat mîna cu arhiereii şi au purces la desävirsirea lucrării „iluministe” în România! Legea 
instrucţiunii publice a lui Cuza a arătat toate acestea desluşit, punerea ei în aplicare făcîndu-se prin Biserică, 
instituţie de căpetenie a guvernului luptător de Hristos! De fapt, dacă schimbările nu ar fi venit prin Biserică, 
norodul — prost (adică simplu), dar sănătos la minte — nu ar fi primit să îşi ridice „nivelului extrem de scăzut al 
instrucției” nici cu un milimetru măcar. De aceea, prin condeiul nefericitului V. A. Urechia, Ministerul îi scria 
Mitropolitului Nifon o „adresă” (un ordin deci), frátesc-masonicá, umanist-apocalipticä şi demagogic-patrioticä: 
„În ziua de 1 septembrie intră în lucrare noua lege şcolară cu marele principiu al obligatiunii instrucţiunii 
primare. Punem acest principiu mîntuitor sub adumbrirea Bisericii strămoşeşti. Ardicati, Preasfinte, vocea 
amvonei pentru esplicarea lui! Puneti a se face rugăciuni pentru prosperitatea instrucţiunii publice, ordinati 
clerului să îndemne pe săteni, mai ales, a-şi trimite copiii la şcoală, căci gloria religiei va sta în isbînda luminii, 
si salvarea patriei române nu este decît cu aceasta conditiune. Scoalele din trecut se ţineau in pridvoarele 
bisericilor noastre. Faceţi dară, Preasfinte, prin influenţa salutarie ce vă dă sfinta noastră religie, ca si pe viitor 
şcoala să fie pridvorul Biserici Române şi ambele intrarea sigură la templul [!] binelui, al adevărului, al 
frumosului şi al romänismului” (SER). 


Dacă n-ar fi adevărat, acest poem omagial al silniciei pedagogice ar fi de ris! Cînd însă citeşti că şcoala si 
Biserica au ca scop şi sarcină să ne ducă vrind-nevrind în templul ideal si universal al lui Lucifer, iti îngheaţă 
zimbetul în rinjet. 

Comentariu saccsiv: 
CODUL PENAL al lui Alexandru loan Cuza: PUSCARIE pentru PREOTII ce CRITICA GUVERNUL... 


Art 167. Ori-ce preot sau obraz bisericesc, de ori-ce cult, care, in adunare publica, in exercitiul 
functiunei sale, va pronunta vre-un discurs cuprinzand vre-o critica sau censura contra guvernului, 
in contra Adunarei legiuitoare, in contra unei legi, a unui decret domnesc, sau ori-carui act al 
autoritatei publice, se va pedepsi cu inchisoarea dela trei luni pana la doi ani. 


Cititi va rog mai multe la: 


inchisoare 


Foto: http://www.redescoperaistoria.ro/2013/12/03/3- 
decembrie-in-istorie/ 


Cititi va rog si: 

1-a pomenit pe liderul schismaticilor ucrainieni Epifanie Dumenko » 

1. “las ioan said, on ianuarie 25, 2020 at 10:08 pm 


Aceastà postare de pe Facebook nu mai este disponibilà. S-ar putea sà fi fost 
ştearsă sau ca setările de confidentialitate ale postării să fi fost schimbate. 


Uitati modul in care suntem anuntati de aceasta sarbatoare ! Ub mare ochi al lui horus... 

2. Din CODUL PENAL al lui Alexandru Ioan Cuza: PUSCARIE pentru PREOTII ce CRITICA 
GUVERNUL... | SACCSIV - blog ortodox said, on ianuarie 24, 2021 at 11:49 am 


[...] UNIREA de la 24 ianuarie 1859 si MASONERIA / ALEXANDRU IOAN CUZA - luptator impotriva 
Ortodoxiei, ... [...] 

3. Presedintele fondator al AUR este Marius Dorin Lulea, un om de afaceri catolic | SACCSIV - blog 
ortodox said, on februarie 16, 2021 at 9:44 pm 


[...] UNIREA de la 24 ianuarie 1859 si MASONERIA / ALEXANDRU IOAN CUZA - luptator impotriva 

4. Alexandru Ioan Cuza si schimbarea calendarului | SACCSIV - blog ortodox said, on ianuarie 24, 

[...] UNIREA de la 24 ianuarie 1859 si MASONERIA / ALEXANDRU IOAN CUZA - luptator impotriva 
Ortodoxiei, ... [...] 

5. *è INBOTNITATUL Daniel Ciobotea calcand can. 62 si CINSTIND unirea masonica si pe 
MASONUL CUZA, 24 ianuarie 2022 — ayeaye20 said, on ianuarie 25, 2022 at 12:29 am 


[...] https://saccsiv.wordpress.com/2020/01/24/unirea-de-la-24-ianuarie- 1859-si-masoneria-alexandru- 
ioan-c&#8230; [...] 

said, on ianuarie 24, 2023 at 4:05 pm 


[...] UNIREA de la 24 ianuarie 1859 si MASONERIA / ALEXANDRU IOAN CUZA - luptator impotriva 
Ortodoxiei, ... [...] 

7. E Traiasca Romania Mare said, on ianuarie 24, 2023 at 6:34 pm 


Unirea de la 1859 a facut-o POPORUL ROMAN si nu masonii! Nu stiam de ce il uratai pe IOAN CUZA 
VODA! Si mi-am adus aminte ca a confiscat averile manastirilor grecesti a grecilor din Romania „averile 
astea intrand in PROPRIETATEA STATULUI ROMAN RECTE ROMANIA! Probabil voi sinteti de acord 
cu lovitura de stat data de neamu boierilor Sturdza spioni in serviciul Angliei si tradatorii tarii noastre! 

Traiasca Romania Mare 


Citeste, ca de aceea iti dau informatiile pe tava. Pe indolenta celor ca tine se cladeste imparatia 
antihristica. 


x Apreciază 

[...] UNIREA de la 24 ianuarie 1859 si MASONERIA / ALEXANDRU IOAN CUZA - luptator impotriva 
Ortodoxiei, ... [...] 

